szakmai megalapozó tanulmány formai-tartalmi követelményei

**KÖSZI TÉR!- A városszerkezet új fókuszpontjainak kialakítása, innovatív és közösség aktivizáló helyszínek fejlesztése**

 **című helyi felhíváshoz**

**A helyi felhívás kódszáma: TOP-7.1.1-16‑H-039 -1**

**Szakmai megalapozó tanulmány módszertana**

Tartalom

[1. A SZAKMAI MEGALAPOZÓ TANULMÁNY FUNKCIÓJA 2](#_Toc503267922)

[2. VEZETŐI ÖSSZEFOGLALÓ 2](#_Toc503267923)

[3. HELYZETELEMZÉS 2](#_Toc503267924)

[3.1. A projekt társadalmi, gazdasági és környezeti, valamint műszaki fizikai infrastrukturális hátterének bemutatása 2](#_Toc503267925)

[4. A PROJEKT INDOKOLTSÁGA 3](#_Toc503267926)

[4.1. A szakterület elemzése 3](#_Toc503267927)

[4.2. A projekt szükségességét alátámasztó probléma bemutatása 3](#_Toc503267928)

[4.3. A projekt céljainak kapcsolódása a Széchenyi 2020 céljaihoz, a HKFS céljaihoz 3](#_Toc503267929)

[5. A PROJEKT CÉLJAI 3](#_Toc503267930)

[5.1. A projekt céljainak meghatározása 3](#_Toc503267931)

[5.2. A fejlesztések célcsoportjai, az érintettek köre, a fejlesztések hatásterülete 4](#_Toc503267932)

[6. AZ ELÉRENDŐ CÉLOKHOZ SZÜKSÉGES TEVÉKENYSÉGEK BEMUTATÁSA 4](#_Toc503267933)

[6.1. Tervezett tevékenységek bemutatása 4](#_Toc503267934)

[6.2. Indikátorok, műszaki-szakmai tartalomhoz és a mérföldkövekhez kapcsolódó mutatók 5](#_Toc503267935)

[7. A TERVEZETT FEJLESZTÉS BEMUTATÁSA 5](#_Toc503267936)

[7.1. A megvalósulás helyszíne 5](#_Toc503267937)

[7.2. Az előkészítéshez és a megvalósításhoz kapcsolódó feladatok meghatározása 5](#_Toc503267938)

[7.3. Tervezett tevékenységek kihasználtságának bemutatása (kihasználtsági terv) 5](#_Toc503267939)

[8. PROJEKT MEGVALÓSÍTÁSÁNAK SZERVEZETI KERETEI 6](#_Toc503267940)

[8.1. A projektgazda bemutatása 6](#_Toc503267941)

[8.2. A megvalósításban részt vevő partnerek bemutatása 6](#_Toc503267942)

[8.3. A megvalósítás, projektirányítás és a fenntartás szervezete 6](#_Toc503267943)

[9. PÉNZÜGYI TERV 6](#_Toc503267944)

[10. A FEJLESZTÉS HATÁSAINAK ELEMZÉSE 7](#_Toc503267945)

[11. FENNTARTÁS 8](#_Toc503267946)

# A SZAKMAI MEGALAPOZÓ TANULMÁNY FUNKCIÓJA

A Szakmai Megalapozó Tanulmány (továbbiakban: SZMT) a támogatási kérelem benyújtása előtt készül. Funkciója, hogy a támogatási kérelem szakmai bírálatához biztosítsa az alapvető információkat, amelyek a meglévő helyzet elemzését és a célcsoport igényeinek megfelelő felmérését és a módszertan bemutatását, valamint ebből levezetve a meghatározott beruházási elemek indokoltságát támasztják alá, bemutatva azok várható kapacitását, megfelelő kihasználtságát.

# VEZETŐI ÖSSZEFOGLALÓ

A vezetői összefoglaló tartalmazza a tervezett fejlesztés legfontosabb információit, azaz a fejlesztés célját és indikátorait, tartalmát és annak költségvonzatát.

# HELYZETELEMZÉS

## A projekt társadalmi, gazdasági és környezeti, valamint műszaki fizikai infrastrukturális hátterének bemutatása

A fejezetben röviden és összegző módon kell bemutatni a gazdasági, társadalmi és környezeti folyamatokat, melyek a projekt megvalósítását indokolják, befolyásolják, illetve melyekre a projekt hatással van.

Az összefoglaló elemzéshez alátámasztásként a KSH releváns adatait, illetve egyéb hivatalos statisztikákat kell felhasználni.

Amennyiben a projekt várható eredményei és hatásai a HAJÓZD HACS Helyi Közösségi Fejlesztési Stratégiájában (továbbiakban: HKFS) meghatározott akcióterületen – Ózd város közigazgatási területén – belül meghatározott területre, városrészre terjed ki, úgy a helyzetértékelés ezen fejezetében ezt is be kell mutatni.

A helyzet bemutatása során olyan mutatókat kell használni, melyek alátámasztják a tervezett fejlesztések szükségességét.

A fejlesztés fő céljának megfelelően **eltérő hangsúllyal**, az alábbi témák bemutatására **kerülhet sor**:

1. *Demográfiai helyzet:* lakónépesség, korcsoportonkénti megoszlás (0-14 évesek aránya, 64-X évesek aránya, lakónépesség változása 2010-2015); háztartások és a családok adatai, egyéb fontosnak ítélt adatok;
2. *Gazdasági helyzet:* pl. termelő (mezőgazdasági, ipari) tevékenységet folytató vállalkozások
3. *Társadalmi helyzet*: a társadalmi státusz meghatározása a lakosság szociális összetétele alapján. A lakosság alapvető szociális problémáinak feltárása (pl. lakosság összetétele iskolai végzettség és gazdasági aktivitás szerint), egyéb fontosnak ítélt adatok;
4. *Közigazgatási és közösségi szolgáltatásokat nyújtó közcélú létesítmények jelenléte:* (pl. hiányzó kapacitások, építendő vagy felújítandó épületek meghatározása).
5. *Az akcióterületen belüli és az akcióterületet feltáró (akcióterületen kívüli) meglévő közlekedési hálózat helyzete:* (pl. közlekedési szempontból problémás területek; közösségi közlekedés jelenléte, problémái; parkolóhelyek száma, hiánya; az utak állapotának, forgalmi irányának vizsgálata).
6. *Civil szervezetek, kisközösségek jelenléte, munkája:* Javasolt bemutatni, hogy az akcióterületen milyen civil szervezetek és helyi kisközösségek vannak jelen és azok milyen munkát végeznek ott.
7. *Társadalmi integráció:* A településen a társadalmi integráció érdekében történt eddigi együttműködések bemutatása.

# A PROJEKT INDOKOLTSÁGA

## A szakterület elemzése

Mutassa be projektje helyi szükségletekhez, igényekhez, lehetőségekhez való illeszkedését.

Mutassa be, milyen folyamatok jellemezték, és jellemzik a szóban forgó szakterületet a közösségi, nemzeti, amennyiben releváns, úgy regionális szinten. A közösségi szinttől lefelé haladva az elemzés részletezettségét növelni kell.

## A projekt szükségességét alátámasztó probléma bemutatása

A fejezetben a projekt érintett szakterületén szükséges bemutatni a jelenlegi állapotot, fejlesztési potenciált, azonosítani, hogy a projekt mennyiben célozza egy adott probléma kezelését, továbbá hogy a projekt jelenleg milyen módon elégíti ki a társadalmi igényeket.

## A projekt céljainak kapcsolódása a Széchenyi 2020 céljaihoz, hazai, térségi és helyi fejlesztéspolitikához

Be kell mutatni, hogy a Széchenyi2020 és a hozzá kapcsolódó tervezési dokumentumokban megjelölt célrendszerhez hogyan kapcsolódik a projekt célrendszere. Az összefüggések vizsgálatakor a projekt specifikus céljainak „becsatornázása” történik az egyes programok specifikus céljaiba, azaz az azokhoz történő hozzájárulás módjának igazolása történik meg.

Be kell mutatni továbbá a nemzeti és területi stratégiákat (amennyiben értelmezhető) és ezekhez a projekt kapcsolódását, amelyek végrehajtásához az adott projekt konkrétan hozzájárul (pl. a projekthez kapcsolódó nemzeti, területi és települési fejlesztési stratégiák és programok, az adott fejlesztést konkrétan is tartalmazó, illetve annak céljaival egybevágó törvények, rendeletek, szabályozási előírások).

A kapcsolódás bemutatásakor az alábbi szempontok figyelembe vétele szükséges:

1. A projekt kapcsolódásának bemutatása (illeszthetősége) a TOP-hoz.
2. A projekt kapcsolódásának bemutatása (illeszthetősége) a HKFS-hez.
3. A projekt kapcsolódásának bemutatása (illeszthetősége) a Helyi Esélyegyenlőségi Programhoz

A fejezetben azt is be kell mutatni, hogy a projekt mely, megvalósuló vagy megvalósult projektekhez kapcsolódik, és milyen mechanizmusokon keresztül érvényesülhetnek a szinergikus hatások. Szinergikus hatásokon olyan hatásokat értünk, amelyek két vagy több projekt közös hatásterületén jelentkeznek, és pozitív vagy negatív módon befolyásolják egy-egy projekt önmagában értelmezhető hatásait.

# A PROJEKT CÉLJAI

## A projekt céljainak meghatározása

Ebben a fejezetben a projekt célrendszerét kell részletesen bemutatni.

A célok meghatározásánál ügyelni kell arra, hogy azok a helyzetfeltáró fejezetekben foglaltakból levezethetők legyenek, és kapcsolódjanak az OP-ban, a felhívásban meghatározott célhoz/célokhoz, illetve a kapcsolódó jogszabályok adta keretekhez. A projekt célrendszere annyiban lehet stratégiai szintű, hogy a vonatkozó OP-hoz és a felhíváshoz való kapcsolódás értelmezhető legyen.

## A fejlesztések célcsoportjai, az érintettek köre, a fejlesztések hatásterülete

Ezen fejezetben a közvetlen és közvetett célcsoportokat, a célcsoportok elérésének, bevonásának módszertanát, az érintettek körét és a hatásterület bemutatását kell szerepeltetni. A fejezetben ismertetett célcsoportokat és érintetteket pontos számokkal, és adatokkal kell meghatározni.

A *célcsoportok* a projekt megvalósítása során létrejött eredmények közvetlen használói, tehát azon személyek, akik a létrejött terméket vagy szolgáltatást közvetlenül használják.

A *közvetett célcsoport* azon személyek köre, akik nem a projekt eredményeinek közvetlen használói, de összetett mechanizmusokon keresztül a projekt eredményei és hatásai helyzetüket befolyásolják.

A projektben *érintettek köre* azon csoportok, akik a projekt eredményeit nem használják, azonban a projekt kidolgozásában, tervezésében és működtetésében (az eredmények fenntartásában) kulcsfontosságú szerepet játszanak.

(Például egy aktív mozgást támogató fejlesztési projekt esetében közvetlen célcsoport lehet a sportaktivitást szolgáló Street park használója, közvetett célcsoportként definiálhatóak a parkot látogatók, de eszközöket nem használók, míg az érintettek körébe tartozhatnak például a családtagok, a fejlesztés területén lakók közössége stb.)

A célcsoportok és az érintettek körének indoklását a helyzetfeltáró fejezetekre támaszkodva kell leírni. Ezen túlmenően meg kell adni a közvetlen és közvetett célcsoportok / érintettek körének nagyságát (fő), és fontosabb társadalmi és gazdasági jellemzőit, amely alapján a célcsoport / érintett kör a projekt szempontjából értelmezhetővé válik.

# AZ ELÉRENDŐ CÉLOKHOZ SZÜKSÉGES TEVÉKENYSÉGEK BEMUTATÁSA

A fejezetben azon tevékenységeket és a tevékenységek szakmai tartalmát, módszertani megvalósítását kell a felhívásnak megfelelően, amelyekkel a projekt céljai elérhetők.

A projekt tevékenységeit projektelemekre bontva kell bemutatni, és ezzel párhuzamosan igazolni kell, hogy az adott tevékenység hogyan kapcsolódik a projekt céljaihoz, valamint a kapcsolódó OP-ban és felhívásban megfogalmazott tevékenységekhez.

Csak olyan tevékenységeket lehet a fejezetben meghatározni, amelyek szerepelnek a felhívás támogatható tevékenységei között.

## Tervezett tevékenységek bemutatása

Szöveges bemutatása annak, hogy milyen módon, illetve milyen lépésben, logika mentén járulnak hozzá az egyes beavatkozások a fentiekben jelezett célok eléréséhez.

A kijelölt beavatkozásoknak igazoltan hozzá kell járulniuk a helyzetértékelés által feltárt problémák megoldásához, kezeléséhez.

Erre vonatkozóan szükséges az táblázat kitöltése:

|  |  |
| --- | --- |
| Tevékenység neve |   |
| Illeszkedés a felhívásban meghatározott támogatható tevékenységekhez |  |
| Tevékenység célja, célcsoportja |  |
| Tevékenység szakmai leírása  |  |
| Tevékenység iránti igény bemutatása, indokoltsága |  |
| Megvalósítás tervezett kezdete |  |
| Megvalósítás tervezett vége  |  |
| Mely konzorciumi tag által ellátott tevékenység (amennyiben releváns) |  |
| Tevékenység megvalósításának becsült költsége (Ft) |  |

## Indikátorok, műszaki-szakmai tartalomhoz és a mérföldkövekhez kapcsolódó mutatók

A fejezetben a célkitűzésekhez rendelt indikátorokat, műszaki-szakmai tartalomhoz kapcsolódó mutatókat, és a mérföldkövek kell ismertetni. Kötelezően meg kell adni azon indikátorokat, mutatókat és mérföldköveket, amelyek az érintett felhívásban szerepelnek.

Amennyiben a támogatást igénylő valamely minimálisan elvárt indikátor, vagy számszerűsített műszaki elvárás esetén értékétől magasabb értéket vállal, azt külön be kell mutatni.

# A TERVEZETT FEJLESZTÉS BEMUTATÁSA

A támogatást igénylő által megvalósítani kívánt fejlesztést kell bemutatatni a következő tematika alapján.

## A megvalósulás helyszíne

A fejezetben a fejlesztések földrajzi helyszínét és a helyszín jelenlegi adottságait kell bemutatni. Amennyiben a projekt nem köthető földrajzi helyhez, illetve fizikai objektumhoz (pl. szervezet- vagy tartalomfejlesztés,), úgy a fejezetben csak arra kell kitérni, hogy a projekt mely meglévő intézmény, szervezeti egység gondozásában (megnevezés, cím) fog megvalósulni.

Be kell mutatni továbbá a fejlesztés céljául szolgáló ingatlan tulajdonosi szerkezetét, jelenlegi funkcióját, a fejlesztés eredményeként az esetleges funkcióváltozást.

A tervezett fejlesztés helyszínéről, amennyiben az földrajzi helyhez kötött legalább 3 db fotót kell mellékelni, mely alkalmas a fejlesztés előtti állapot dokumentálására.

## Az előkészítéshez és a megvalósításhoz kapcsolódó feladatok meghatározása

Ezen fejezetben a projekt megvalósításához szükséges előzetes feltételek biztosításához kapcsolódó, valamint az egyéb járulékos feladatokat kell ismertetni. Ebbe a körbe tartoznak a tervezési feladatok, az engedélyezési eljárások, illetve a szervezetfejlesztési, és a nyilvánosság biztosításához kötődő feladatok is.

## Tervezett tevékenységek kihasználtságának bemutatása (kihasználtsági terv)

Szükséges bemutatni, hogy az egyes tervezett tevékenységek milyen és nagyságrendileg mekkora célcsoportot jelentenek. Szükséges, hogy a fejlesztések, akciók minden esetben a fejlesztési célokhoz kötődjenek.

A kihasználtság bemutatásának elvárt minimális tartalma:

1. bemutatja az igényfelmérés eredményeinek figyelembevételét;
2. bemutatja, hogy milyen tevékenységeket, programokat tervez;
3. kitér rá, hogy az egyes tevékenységek / programok hogyan jellemezhető és milyen nagyságrendű célcsoportnak szólnak;

# PROJEKT MEGVALÓSÍTÁSÁNAK SZERVEZETI KERETEI

## A projektgazda bemutatása

Ezen fejezetben a projektgazda részletes bemutatását kell elvégezni. A projektgazda alapvető adminisztrációs adatai mellett részletesen be kell mutatni a projektgazda szervezetet, a projekt megvalósításáért és üzemeltetéséért felelős szervezeti egységet, ha lehetséges, úgy a felelős vezetők megnevezésével.

Be kell mutatni a projektgazda által korábban végrehajtott hasonló fejlesztéseket, különös tekintettel a projektek eredményeire és fenntartására vonatkozóan.

A fejezetben nem csupán a támogatásból megvalósuló, hanem a más forrásból (önerő, hitel stb.) történő jelentős fejlesztéseket is érdemes felsorolni.

Szintén itt kell bemutatni, hogy a tervezett projekttel egy időben milyen más, lényeges fejlesztések zajlanak a szervezetnél, ezek ütemezése, erőforrásigénye milyen hatással lehet a projektre.

## A megvalósításban részt vevő partnerek bemutatása

Ezen fejezetben a támogatást igénylő azon partnereinek kell részletesen bemutatni, amelyek aktívan részt vesznek a projekt előkészítésében vagy megvalósításában. A partnerek alapvető adminisztrációs adatai mellett részletesen be kell mutatni a partner szervezetet, a projekt megvalósításában részt vevő, felelős szervezeti egységet, ha lehetséges, úgy a felelős vezetők megnevezésével. Kérjük a megvalósítóban résztvevő partnereknél a konzorciumi partnereket és együttműködő partnereket elkülönítetten mutassák be. Egy szervezet csak konzorciumi partner, vagy csak együttműködő partnerként vonható be a projektbe.

## A megvalósítás, projektirányítás és a fenntartás szervezete

A fejezet célja a projekt megvalósításának szervezeti kereteinek részletes meghatározása. Az egyes feladatokat és a szükséges erőforrásokat olyan mélységig kell meghatározni, hogy világosan kirajzolódjon, hogy a szervezet milyen feladatokat lát el, ehhez milyen erőforrásokat igényel, illetve hogyan valósítja meg a partnerséget. Ezen kívül be kell mutatni, hogy a projektirányítási rendszer hogyan biztosítja a projekt színvonalas megvalósítását, és hogyan illeszkedik a projekt szükségleteihez.

A fejezet az alábbi témakörök köré szerveződik:

A szervezet feladatainak ismertetése

A jelenleg rendelkezésre álló humán erőforrásainak bemutatása

A szükséges személyi fejlesztések meghatározása

A személyi kompetenciák elemzése, a személyi állomány végzettségeinek és pontos feladatainak meghatározása, a becsült javadalmazás feltüntetésével

Azon feladatok bemutatása, amelyeket külső szakértők, szolgáltatók és partnerek fognak elvégezni

A jelenleg rendelkezésre álló infrastruktúra számba vétele

# PÉNZÜGYI TERV

A fejezetnek tartalmaznia kell egy módszertani bevezetőt. Ebben ki kell térni a pénzügyi elemzés paraméterei közül legalább az alábbiakra:

1. a vizsgálat időhorizontja
2. a felhívás szerint igényelt támogatás mértéke
3. a saját forrás finanszírozásának módja nem 100%-os támogatási intenzitással megvalósuló projekt esetében
4. a projektgazda és a tevékenység jellege (vállalkozási, nem vállalkozási)
5. a projekt majdani működtetőjének és fenntartójának személye
6. az amortizáció kezelésének módja
7. az ÁFA kezelése
8. az infláció kezelése.

Ebben az alfejezetben kerül sor a támogatást igénylőnél az adott időszakban a projekttel kapcsolatban felmerülő költségek és esetleges bevételek, a pénzmozgással egyidejűleg történő könyveléssel cash-flow bemutatására.

A költségeket nettó összegben kell megadni, ha a támogatás címzettje a támogatásban részesülő tevékenység vonatkozásában a jogszabályok szerint az ÁFA-t visszaigényelheti és bruttó összegben, ha nem igényelheti vissza az ÁFA-t, külön figyelemmel az esetleges fordított ÁFA szabályaira is.

A költségbecslést folyó áron, a fejlesztési különbözet módszerével kell kiszámolni, tehát a költségeket a projekt nélküli állapot esetében felmerülő költségek, valamint a megvalósítás esetében felmerülő költségek különbözeteként kell megjeleníteni. A költségek között szerepeltetni kell a projekt-előkészítés és a projektmenedzsment költségeit is.

A pénzügyi bevételek becslésénél folyó áron kell számolni. Pénzügyi bevételeket értelemszerűen nem kell számolni közcélú, bevételt nem termelő projektek, projektelemek, tevékenységek esetén.

# A FEJLESZTÉS HATÁSAINAK ELEMZÉSE

A gazdasági-társadalmi közvetett és közvetlen, káros vagy előnyös hatások, externáliák vizsgálata számszerűsítve kell, hogy történjen. Ha erre nincs lehetőség, akkor a várható hatásokat szövegesen kell bemutatni. A fejezet szervesen kapcsolódik a helyzetfeltáró fejezetekben bemutatott szakterület-specifikus tendenciákhoz, a projekt célcsoportjainak és érintettjeinek leíráskor meghatározott csoportokhoz és a hatásterülethez, valamint az indikátorokhoz. A hatások elemzésekor lehetőség szerint számszerűsített értékeket kell megadni.

**Társadalmi és gazdasági hatások**

Konkrét közvetlen és közvetett, negatív és pozitív hatások számszerűsített bemutatása, külön figyelemmel az érintett társadalmi célcsoportokra, valamint a hatásterületre a fentiekben meghatározottak szerint. A társadalmi és gazdasági hatások vizsgálatakor – az indikátorokon túlmenően – azon alábbi hatásviselő rendszerekre, amelyek a projekt tekintetében értelmezhetők, gyakorolt közvetett és közvetlen hatásokat lehetséges vizsgálni:

* + 1. Foglalkoztatás és munkaerőpiac
		2. Munkakörülmények
		3. Társadalmi integráció és különleges társadalmi csoportok védelme
		4. Esélyegyenlőség
		5. Területi kiegyenlítődés
		6. Személyhez és családhoz kötődő jogok és lehetőségek védelme
		7. Önkormányzatiság, döntéshozatalban való társadalmi részvétel – nyilvánosság, igazságosság, erkölcs
		8. Közegészségügy, közbiztonság
		9. Bűnözés, terrorizmus és biztonság
		10. A szociális ellátó-rendszerekhez történő hozzáférés
		11. Kutatás-fejlesztés
		12. Nemzetközi kapcsolatok, határmentiség
		13. Közszféra pénzügyi és szervezeti keretei

A fenti követelményrendszerben megadott szempontokon túlmenően részletesen és külön is be kell mutatni, hogy a projekt milyen módon valósítja meg az esélyegyenlőségi szempontokat.

**Környezeti hatások**

Konkrét közvetlen és közvetett, negatív és pozitív hatások számszerűsített bemutatása, külön figyelemmel a környezeti elemekre, ill. azok rendszereire (talaj-föld, vizek, levegő, zaj-rezgés, természeti rendszerek, táji rendszerek, települési rendszerek – épített környezet) és a hatásterületre. A környezeti hatások vizsgálatakor – az indikátorokon túlmenően – az alábbi hatásviselő rendszerekre gyakorolt közvetett és közvetlen hatásokat lehetséges vizsgálni, amennyiben az adott projekt tekintetében értelmezhető (pl. építés, felújítás engedélyezett a projektben):

1. Levegőtisztaság
2. Talajminőség és talajerőforrás
3. Területhasználat
4. Hulladéktermelés, hulladék-hasznosítás
5. Környezeti kockázatok megjelenése
6. Mobilitás, energia-felhasználás

# FENNTARTÁS

A fejezetben be kell mutatni azokat a projektelemeket, amelyeket a támogatást igénylő a projekt időtartama után is fenn fog tartani, továbbá azokat a projektelemeket, amelyek további fenntartását, illetve továbbfejlesztését tervezi. Ha a támogatást igénylő a projekt ideje alatt elért eredmények hasznosítását tervezi a projekt befejezése után, akkor azt is itt kell feltüntetnie.

A támogatást igénylőnek részleteznie kell a fenntartás/ hasznosítás szervezetét, a felelős személyeket, vagy tisztségviselőket, továbbá a hasznosításba bevonni kívánt szervezetek megnevezését.

A támogatást igénylőnek be kell mutatnia a létrehozott fejlesztés 1-5-10 évre vonatkoztató működtetési és (amennyiben releváns) szolgáltatási költségét, a költségek fedezetének módját és azok forrásait.